Republika Srbija

AP Vojvodina

Opština Mali Iđoš

OOŠ ''Adi Endre''

Broj: 01-5/104

Datum: 22.09.2016. god.

Mali Iđoš, Glavna 27.

 Na osnovu članova 120, 130. i 132. Zakona o osnovama sistema obrazovanja i vaspitanja ("Službeni glasnik RS", br. 72/09, 52/11, 55/13, 35/2015 – autentično tumačenje, 68/2015 i 62/2016 – odluka US, u daljem tekstu: Zakon), direktor OOŠ ''Adi Endre'' iz Malog Iđoša je doneo odluku da raspiše:

 **O G L A S**

 **za sledeća radna mesta**

**1. Psiholog** – jedan izvršilac **na određeno vreme (do povratka radnice sa porodiljskog odsustva)**, za rad na mađarskom i srpskom nastavnom jeziku, sa nepunim radnim vremenom od 50% zastupljenosti

 **USLOVI:** Kandidati treba da ispunjavaju sledeće uslove: da imaju državljanstvo Republike Srbije, da imaju psihičku, fizičku i zdravstvenu sposobnost za rad sa decom i učenicima, da nisu osuđivani pravnosnažnom presudom za krivična dela utvrđena u čl. 120. stav 1. tačka 3. Zakona, odgovarajuće obrazovanje propisano čl. 8. stav 2. Zakona: Stručni saradnik jeste lice koje je steklo odgovarajuće visoko obrazovanje: 1) na studijama drugog stepena (master akademske studije, specijalističke akademske studije ili specijalističke strukovne studije) po propisu koji uređuje visoko obrazovanje, počev od 10. septembra 2005. godine; 2) na osnovnim studijama u trajanju od najmanje četiri godine, po propisu koji je uređivao visoko obrazovanje do 10. septembra 2005. godine, da poseduju stepen i vrstu obrazovanja prema Pravilniku o vrsti stepenu obrazovanja nastavnika i stručnih saradnika u osnovnoj školi ("Sl. glasnik RS-Prosvetni glasnik", br. 11/12, 15/13, 2/16 i 10/16), da skladu sa članom 8. stav 4. Zakona imaju obrazovanje iz psiholoških, pedagoških i metodičkih disciplina stečeno na visokoškolskoj ustanovi u toku studija ili nakon diplomiranja, od najmanje 30 bodova i šest bodova prakse u ustanovi, u skladu sa Evropskim sistemom prenosa bodova (nastavnik, vaspitač i stručni saradnik koji je u toku studija položio ispite iz pedagogije i psihologije ili je položio stručni ispit, odnosno ispit za licencu, smatra se da ima obrazovanje iz člana 8. stav 4. Zakona) kao i da znaju jezik na kome se ostvaruje obrazovno – vaspitni rad.

**2. Pedagoški asistent** – jedan izvršilac **na određeno vreme za školsku 2016/2017 godinu odnosno do 31.08.2017. godine,** za rad na mađarskom i srpskom nastavnom jeziku, sa punim radnim vremenom od 100% zastupljenosti

**USLOVI:** Pored opštih uslova propisanih Zakonom o radu ("Sl. glasnik RS" br. 24/05, 61/05, 54/09, 32/13 i 75/14), kandidati treba da ispunjavju uslove propisane članom 120. Zakona, i to: IV stepen stručne spreme, koje se dokazuje overenom fotokopijom diplome; savladan program obuke za pedagoškog asistenta koji je propisan od strane Ministarstva prosvete, nauke i tehnološkog razvoja tj. završen program obuke za pedagoškog asistenta (uvodni modul), što se dokazuje orginalom ili overenom fotokopijom dokumenta; psihička, fizička i zdravstvena sposobnost za rad sa decom i učenicima, što se dokazuje lekarskim uverenjem; da kandidat nije osuđivan pravnosnažnom presudom za krivično delo za koje je izrečena bezuslovna kazna zatvora u trajanju od najmanje tri meseca, kao i za krivična dela nasilje u porodici, oduzimanje maloletnog lica, zapuštanje i zlostavljanje maloletnog lica ili rodoskrvnjenje, za krivično delo primanje mita ili davanje mita, za krivično delo iz grupe krivičnih dela protiv polne slobode, protiv pravnog saobraćaja i protiv čovečnosti i drugih dobara zaštićenih međunarodnim pravom, bez obzira na izrečenu krivičnu sankciju, i za koje nije, u skladu sa zakonom, utvrđeno diskriminatorno ponašanje i da ima državljanstvo Republike Srbije. U skladu sa članom 132. stav 6. Zakona, ustanova u postupku izbora pedagoškog asistenta pribavlja mišljenje nadležnog organa jedinice lokalne samouprave. Takođe, kandidat mora da ima i dokaz o znanju jezika na kome se ostvaruje obrazovno-vaspitni rad.

**Uz prijavu na konkurs svi kandidati prilažu sledeća dokumenta:**

- molbu sa biografijom;

- očitanu ličnu kartu ili fotokopiju;

- original diplome ili overenu fotokopiju diplome;

- dokaz u skladu sa članom 8. stav 4. Zakona da imaju obrazovanje iz psiholoških, pedagoških i metodičkih disciplina stečeno na visokoškolskoj ustanovi u toku studija ili nakon diplomiranja, od najmanje 30 bodova i šest bodova prakse u ustanovi, u skladu sa Evropskim sistemom prenosa bodova (nastavnik, vaspitač i stručni saradnik koji je u toku studija položio ispite iz pedagogije i psihologije ili je položio stručni ispit, odnosno ispit za licencu, smatra se da ima obrazovanje iz člana 8. stav 4. Zakona) – **važi samo za radno mesto psihologa**;

- dokaz da je savladan program obuke za pedagoškog asistenta koji je propisan od strane Ministarstva prosvete, nauke i tehnološkog razvoja tj. završen program obuke za pedagoškog asistenta (uvodni modul) – **važi samo za radno mesto pedagoškog asistenta;**

- dokaz o znanju jezika na kome se ostvaruje obrazovno-vaspitni rad u skladu sa članom 121. stav 7. Zakona, dokazuje se stečenim srednjim, višim ili visokim obrazovanjem na jeziku na kome se ostvaruje obrazovno vaspitni rad ili položenim ispitom iz tog jezika po programu odgovarajuće visokoškolske ustanove

- original uverenja o državljanstvu ili overenu fotokopiju uverenja o državljanstvu, pribavlja ustanova po službenoj dužnosti

- lekarsko uverenje da ima psihičku, fizičku i zdravstvenu sposobnost za rad sa decom i učenicima (podnosi se pre zaključenja ugovora o radu);

- uverenje da nije osuđivan pravnosnažnom presudom za krivično delo za koje je izrečena bezuslovna kazna zatvora u trajanju od najmanje tri meseca, kao i za krivična dela nasilje u porodici, oduzimanje maloletnog lica, zapuštanje i zlostavljanje maloletnog lica ili rodoskrnavljenje, za krivično delo primanje mita ili davanje mita, za krivično delo iz grupe krivičnih dela protiv polne slobode, protiv pravnog saobraćaja i protiv čovečnosti i drugih dobara zaštićenih međunarodnim pravom, bez obzira na izrečenu krivičnu sankciju, i za koje nije, u skladu sa zakonom, utvrđeno diskriminatorno ponašanje, pribavlja ustanova po službenoj dužnosti.

 U postupku odlučivanja o izboru nastavnika i stručnih saradnika, direktor škole vrši uži izbor kandidata koje upućuje na prethodnu psihološku procenu sposobnosti za rad sa decom i učenicima u roku od osam dana od dana isteka roka za podnošenje prijava. Psihološku procenu sposobnosti za rad sa decom i učenicima vrši nadležna služba za poslove zapošljavanja primenom standardizovanih postupaka. Takođe, u skladu sa članom 132. stav 6. Zakona, u postupku izbora pedagoškog asistenta pribavlja se mišljenje nadležnog organa jedinice lokalne samouprave.

Prijave sa potrebnim dokumentima mogu se dostaviti: lično - sekretarijatu škole ili poštom na adresu škole, u roku od 8 dana od dana objavljivanja na oglasnoj tabli NZS Mali Iđoš i na sajtu škole. Nepotpune i neblagovremene prijave neće se uzeti u razmatranje.

 **DIREKTOR ŠKOLE:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Hajvert Akoš**